Source: http://politeia.org.ro/stiri-revista-presei/revista-presei-29-ianuarie-generalul-dan-voinea-l-a-girat-pe-infractorul-scriitor-catalin-voicu-asta-explica-multe/43768/
Timestamp: 2018-01-19 09:15:20+00:00
Document Index: 7548947

Matched Legal Cases: ['CSM ', 'CSM ', 'CSM ', 'CSM ', 'CSM ', 'ICCJ ']

Revista Presei – 29 ianuarie. Generalul Dan Voinea l-a girat pe infractorul “scriitor” Catalin Voicu…asta explica multe! | PoliteiaWorld
Home » Stiri / Revista Presei	» Revista Presei – 29 ianuarie. Generalul Dan Voinea l-a girat pe infractorul “scriitor” Catalin Voicu…asta explica multe!
Revista Presei – 29 ianuarie. Generalul Dan Voinea l-a girat pe infractorul “scriitor” Catalin Voicu…asta explica multe!
29/01/2016 Autor Cetatean Categorii: Stiri / Revista Presei
Buna dimineata intr-o zi de vineri, 29 ianuarie. Deşi valorile termice vor marca o scădere în majoritatea zonelor, acestea se vor menţine în general mai ridicate decât cele normale pentru această perioadă, informează Administraţia Naţională de Meteorologie. Cerul va avea înnorări şi temporar vor cădea precipitaţii local în nord-vestul, nordul, centrul şi estul ţării şi izolat în rest. Vor fi ploi, dar la munte vor predomina ninsorile, ce îşi vor face apariţia trecător şi în Maramureş, Transilvania şi în Subcarpaţii Moldovei. Vântul va sufla slab şi moderat, cu unele intensificări pe crestele montane. Temperaturile maxime vor fi cuprinse între 3 şi 13 grade, iar cele minime între -5 şi 4 grade. În zonele joase de relief, pe arii restrânse va fi ceaţă. In Bucuresti cerul va fi variabil, cu înnorări mai ales noaptea, când trecător va ploua slab. Vântul va sufla slab până la moderat. Temperatura maximă va fi de 6…7 grade, iar cea minimă va fi de 0…2 grade.
Aron, lașul satului! Scriitori din închisoare | Președintele CSM, explicații pentru avizul negativ al CSM. Președintele Consiliul Superior al Magistraturii, Mircea Aron, susține că CSM nu are nicio dispută cu ministrul justiției, întrucât nu ține de instituția sa elaborarea politicilor penale. Oficialul a explicat la Digi24 de ce CSM a dat aviz negativ, joi, propunerii Ralucăi Prună, ministrul justiției, de a fi abrogată dispoziția legală care permite reducerea pedepsei pentru „scriitorii” din închisoare. Mircea Aron a declarat la Digi24 că CSM a sesizat anomaliile care au apărut în cazul lucrărilor din penitenciar și a elaborat norme, deși nu avea această obligație. „Am lucrat pe ideea de a defini ce înseamnă o lucrare de cercetare știițifica și pe de altă parte, am lucrat pentru a crea siguranța ca cel care scrie lucrarea este chiar cel care beneficiază de cele 30 de zile de reducere a pedepsei. Am lucrat pentru a salva un act normativ, în beneficiul societății, nu în beneficiul unora care au profitat, ci pentru a da aceeași greutate atât muncii intelectuale, cât și muncii fizice”, a explicat președintele CSM. El a sugerat că s-a ajuns la abuzuri și din vina Guvernului. Anumite norme nu au fost adoptate de Executiv, deși trebuia să o facă din 2014. „Nu avem de făcut critici, noi am considerat că este mai bine să fructificăm ceea ce lucrasem în șapte luni de zile”, a spus Mircea Aron. „Avem încredere în variantele noastre (…) Noi am constatat că Guvernul a rămas în urmă în primul rând cu adoptarea regulamentului de aplicare a legii 254 privind executarea pedepselor. Trebuia aprobat din octombrie 2014 și trebuia să prevadă ce se întâmplă cu astfel de lucrări”, a spus Mircea Aron. Integral pe Digi24
Divorţ în trepte între PSD şi UNPR. Ce pact au făcut Dragnea şi Oprea. Partidul condus de Liviu Dragnea nu va face alianţă oficială cu UNPR la alegerile locale, dar va lăsa mână liberă filialelor să încheie alianţe la nivel local cu orice partid vor, deci chiar şi cu UNPR. PSD aşteaptă mai întâi să vadă zestrea de primari, apoi va rupe definitiv legăturile cu Gabriel Oprea în toamnă, în preajma alegerilor parlamentare. Comitetul Executiv Naţional al PSD (CExN), for care îi cuprinde şi pe baronii locali, s-a reunit la Sinaia, pentru a tranşa politica de alianţe la alegerile locale. În ultimele luni, PSD şi UNPR au negociat intens participarea la alegerile locale pe liste comune. Însă preşedintele partidului, Liviu Dragnea, nu vrea să se mai asocieze cu imaginea lui Gabriel Oprea şi le-a propus liderilor din teritoriu ca PSD să intre în alegeri de unul singur. În consecinţă, la nivel central nu se va încheia nicio alianţă electorală cu UNPR, însă baronii vor avea libertatea ca la nivel local să încheie alianţe electorale cu aproape oricine, pentru a-şi mări şansele de a câştiga mai multe mandate de primar sau şefii de Consilii Judeţene. „Am decis că vom propune UNPR un proiect de acord de colaborare care să dea posibilitatea tuturor organizaţiilor PSD şi UNPR ca acolo unde consideră că se măresc şansele în alegeri pot crea alianţe. O să propunem un astfel de acord şi colegilor din ALDE care să conţină aceleaşi condiţii“, a anunţat Liviu Dragnea după şedinţă. Integral pe Adevarul
A început asaltul asupra Justiției. Este Tiberiu Nițu protejat? Suspiciunile vin din direcția Consiliului Superior al Magistraturii și a președintelui Senatului, Călin Popescu Tăriceanu. Surse din cadrul Consiliului Superior al Magistraturii (CSM), consultate de „România liberă“, susțin că procurorul general al României, Tiberiu Nițu, nu-și va da demisia din cauza scandalului declanșat de folosirea nelegală a coloanelor oficiale formate din polițiști de la Poliția Rutieră la care, potrivit legilor invocate de DNA, nu avea dreptul. Motivul pentru care Tiberiu Nițu nu vrea să renunțe la funcție ar fi asigurările primite atât de la unii membri ai Consiliului, cât și de la vârful Senatului României, că nu va fi revocat din funcție, chiar dacă ministrul Justiției Raluca Prună ar vrea să apeleze la această formulă. Procurorul general nu ne-a răspuns la apeluri pentru a ne confirma sau infirma informația, în ciuda insistențelor noastre. Precizăm că ministrul Justiției a refuzat să facă declarații cu privire la o eventuală propunere de revocare a procurorului general. Suspiciunile că Tiberiu Nițu este susținut de unii membri CSM poate fi explicat și prin faptul că, în ședința de plen a acestui Consiliu de ieri, nu s-a adus vorba de măsurile ce ar trebui luate pentru a se aplana scandalul public provocat de procurorul general prin folosirea excesivă a coloanelor oficiale asigurate de Poliția Rutieră, deși NU avea dreptul la ele. Tăcerea CSM este cel puțin ciudată, mai ales că procurorul general a fost nominalizat într-un comunicat al DNA ca beneficiar de “folos necuvenit”, prin utilizarea echipajelor Poliției Rutiere, în dosarul penal în care s-a cerut ridicarea imunității fostului ministru de Interne, senatorul Gabriel Oprea. Integral pe Romania Libera
Ioan Neculaie a fost REȚINUT după aproape zece ore de AUDIERI în dosarul de evaziune fiscală. Omul de afaceri Ioan Neculaie a fost reținut joi seară, după mai multe percheziţii de amploare la firmele şi locuinţa sa. Percheziţiile au avut loc la cererea procurorilor Parchetului de pe lângă Tribunalul Braşov. UPDATE: Ioan Neculaie a fost reţinut de procurorii Parchetului Tribunalului Braşov. Omul de afaceri a fost audiat timp de aproape zece ore în dosarul de evaziune fiscală şi spălare de bani în care au avut loc percheziţii la clubul FC Braşov şi la locuinţa lui Neculaie, informează Mediafax. Update 18.25: Ioan Neculaie este audiat în continuare. Anchetatorii aduc documentele care l-ar putea incrimina. Şi fosta conducere a Gărzii Financiare Braşov este audiată în acest dosar, ambii comisari şefi, Florin Păunescu şi Vasile Bilinschi ocupând, de-a lungul timpului, fotolii de directori în cadrul grupului Prescon deținut de Ioan Neculaie. Purtătorul de cuvânt al Parchetului de pe lângă Tribunalul Brașov, procurorul Claudiu Sandu ne-a declarat că omul de afaceri braşovean Ioan Neculaie este cercetat pentru evaziune fiscală şi spălare de bani prin crearea unui circuit între firmele sale din grupul Prescon SA, respectiv ICIM Braşov, clubul de fotbal F.C. Braşov şi Roman SA.Numai în cazul suspiciunii de evaziune fiscală prejudiciul creat depăşeşte 40 milioane de lei noi. În cazul suspiciunii de spălare de bani, prejudiciul creat este şi mai mare, întreagă suma spălată fiind în sine,prin nefiscalizare,un prejudiciu. Ioan Neculaie este implicat în mai multe scandaluri şi dosare,cel mai recent fiind cel al prostituatelor de lux. Este deja de notorietate povestea dintre magnatul braşovean şi Daniela Crudu, adusă şi dusă de la Braşov cu elicopterul de către omul de afaceri. Integral pe EVZ
Un stat din UE, pregătit să deporteze 20.000 de imigranţi. Guvernul Finlandei intenţionează să expulzeze 20.000 de imigranţi extracomunitari veniţi în anul 2015 şi ale căror cereri de azil au fost respinse, informează site-ul cotidianului Le Figaro. Guvernul de la Helsinki a semnalat că două-treimi din cele 32.000 de cereri de azil depuse în 2015 au fost respinse sau urmează să fie. “În principiu, două-treimi dintre cele 32.000 de solicitări de azil vor primi răspuns negativ”, a declarat Paivi Nerg, şeful Cancelariei premierului finlandez. La rândul său, Suedia a anunţat miercuri seară că va deporta 80.000 de imigranţi dintre cei 163.000 ajunşi în 2015 pe teritoriul suedez. Stirea, pe Gandul
Ce mecanisme au folosit comuniștii să îl diabolizeze pe Regele Carol I. Unul dintre cei mai apreciați istorici clujeni, Cornel Jurju, a publicat o carte ce are potențialul de a deveni un volum de referință pentru toți cercetătorii care studiază istoria comunismului. În ”Tovarășii împotriva Coroanei. Ideologie și propagandă comunistă”, Cornel Jurju demantelează și dezvăluie unul dintre cele mai ticăloase mecanisme utilizate de bolșevici pentru a otrăvi mintea și inimile copiilor. Comuniștii au utilizat manualele de istorie pentru a încerca să îndeplinească ceea ce Emil Bodnăraș îi spunea Principesei Ileana a României: faptul că, până la venirea comuniștilor la putere, poporul l-a iubit pe Rege, iar de acum încolo, comuniștii îi vor învăța pe români să îi iubească pe ei, pe conducătorii instalați de Stalin în fruntea României. Ura, minciuna sfruntată și ignorarea realității au fost uneltele cu care comuniștii au încercat să pervertească istoria. Un efort deosebit a fost depus pentru a întina figura Regelui Carol I, cel care a obținut independența României și cel care a dat statului român o Constituție, cea din 1866, care se număra printre cele mai democratice și mai liberale de pe continent, din acea vreme. Mecanismul prin care comuniștii încercau să îl diabolizeze pe Rege a fost completat cu unul care încerca să spele imaginea Rusiei. Este vorba de acea Rusie care a încălcat cu nonșalanță tratatul prin care făgăduia să respecte integritatea teritorială a României și care, la finalul Războiului de Independență, a răpit României cele trei județe din sudul Basarabiei care fuseseră retrocedate în anul 1856, la finalul Războiului Crimeii. Comuniștii încercau să prezinte Rusia, care susținea și regimul bolșevic instaurat în România după cel de-al Doilea Război Mondial, drept ”fratele cel mare și cel bun” al poporului român. Integral pe Romania Libera
LaDorna preia Zuzu și Fulga. Intențiile din spatele afacerii. Albalact, cel mai mare producător de lactate din România va fi cumpărat cu 90 de milioane de euro de grupul francez Lactalis, cel mai mare producător de lactate din lume. Sau dacă vreţi, LaDorna preia Fulga şi Zuzu. Lactalis îşi completează protofoliul cu mult lapte. Avea destul cu mărcile proprii, dar nu strică una în plus. Dacă tragem linie avem o afacere locală, dezvoltă de un întreprinzător român, care e preluată de o multinaţională. Albalact este o afacere de familie, care a reuşit să transforme o fostă întreprindere de stat într-o companie eficientă. Lactalis este un gigant internaţional care nu a reuşit să se impună pe piaţă prin marca sa locală, LaDorna. Aşa că îşi cumpără poziţia de lider şi reuşeşte astfel să treacă în faţa marelui rival din Franţa, Danone. Într-o primă fază, Lactalis, compania franceză din spatele mărcii LaDorna va cumpăra 70% din acţiunile Albalact, producătorul laptelui Zuzu şi Fulga. Din cele 90 de milioane de euro oferite, 26 de milioane vor acoperi datoriile Albalact. Restul banilor, 64 de milioane de euro, vor ajunge în conturile acţionarilor care au acceptat să vândă. Cel mai mare acţionar este familia Ciurtin, care în 1999 a preluat de la stat fosta Intreprindere de Industrializare a Laptelui din Alba Iulia şi a transformat-o în cea mai mare companie de lactate din România. Albalact a crescut în jurul a două mărci, Fulga şi Zuzu, pe care familia Ciurtin le-a lansat în colaborare cu o firmă de branding în încercarea de-a-şi extinde vânzările la nivel naţional. Era demonstraţia că o afacere românească se poate bate cu un gigant. În primele nouă luni ale anului trecut firma a avut venituri de 70 de milioane de euro şi un profit de peste două milioane de euro. Acum, prin preluarea Albalact, grupul Lactalis devine noul lider. Integral pe Digi24
Cum e caracterizat senatorul-puşcăriaş Cătălin Voicu de generalul Dan Voinea: „În comunitatea academică şi-a câştigat un prestigiu profesional remarcabil”. Biblioteca Naţională va organiza o expoziţie în care vor fi expuse cărţile scrise de deţinuţii –scriitori, potrivit unor oficiali ai instituţiei, citaţi de „Adevărul”. Printre cărţile care urmează să fie expuse este şi „Stările de criză în democraţie”, scrisă de fostul senator Cătălin Voicu (PSD). Fostul parlamentat ispăşeşte o pedeapsă de 7 ani de închisoare pentru corupţie şi a scris şase cărţi în Penitenciarul Găeşti, care i-au adus 180 de zile de câştig. Magistraţii din Găeşti (Dâmboviţa) au decis eliberarea condiţionată a lui Cătălin Voicu, dar DNA a contestat decizia. Următorul termen din proces este pe 12 februarie. „Stările de criză în democraţie” Cartea „Stările de criză în democraţie” are 128 de pagini, şi este o înşiruire de legi, tratate internaţionale, şi concepte, punctate pe alocuri cu câteva păreri personale. Lucrarea are o bibliografie de 38 de cărţi. Cartea „Stările de criză în democraţie” are 128 de pagini, şi este o înşiruire de legi, tratate internaţionale, şi concepte, punctate pe alocuri cu câteva păreri personale. Lucrarea are o bibliografie de 38 de cărţi. „Aşa cum oamenii se nasc goi şi trăiesc sub veşminte, aşa se nasc liberi şi trăiesc sub legi. Veşmintele incomodează oarecum mişcările corpului, însă îl apără de accidentele exterioare, legile strâmtorează pasiunile însă apără onoarea, viaţa, averile”, este una din ideile lui Voicu. Fostul parlamentar a arătat că a scris această carte inspirat de contextul internaţional. Pe copertă, într-o singură frază, el a scris ce l-a inspirat pentru a scrie cartea în închisoare. Integral pe Adevarul
Medic spagar, nemultumit de mita: Vii cu 10 oua si-un bot de branza. Niciodata tara asta n-o sa progreseze! Un medic din judetul Bihor este acuzat ca ar fi luat spaga de 235 de ori intr-o luna, adica de aproximativ 10 ori pe zi lucratoare. In plus, acesta era nemultumit de pacientii care veneau cu oua, branza sau palinca. Medicul este Ovidiu Plesa, in varsta de 46 de ani, specialist la Serviciul de Expertiza Medicala din cadrul Casei Judetene de Pensii Bihor. Acesta a fost inregistrat cu o camera ascunsa in cabinetul sau, dar si ambiental de catre procurorii DNA, scrie Adevarul. “5 litri de palinca! Eu nici macar nu pot intelege! Vin la doctor… Palinca e la nivel de 20 – 25 lei litru. De ce te complici sa cari? Eu ce sa fac cu 5 litri de palinca?”, ii spune unui pacient. “Exact!”, raspunde asistenta. “Bun, nu critic, dar… Si niciodata tara asta n-o sa progreseze. Vii cu 10 oua si-un bot de branza si… Ce sa fac cu ele? Pune-mi 200 de lei si-mi cumpar eu cata palinca vreau! Nu?”, mai spune medicul. Acesta gasea insa scuze pentru cei saraci, care nu ii puteau da o spaga consistenta: “Ii de la cort, n-avea de unde”. In schimb, atunci cand primea destui bani, era multumit: “Asa da! Oameni seriosi!”. De asemenea, atunci cand un pacient care voia sa-si prelungeasca pensionarea ii da 50 de lei, intr-un plic printre acte, medicul ii inapoiaza banii si documentele, spunandu-i acestuia ca ii lipsesc anumite acte. Ulterior, ii transmite asistentei: “Da’ nici chiar atata nesimtire! De zece ani esti in pensie si… aaa… Atunci du-te, umbla, cheltuie bani, sa vezi.. (…) Ca noi suntem prosti?! Nu? Stii tu cum ii! Lasa ca intru io cu plicu’ lipit si-apoi… Si vrea sa mai stea in pensie inca 15 ani”. Stirea, adusa de Ziare.com. Articolul integral, cu dialoguri revoltatoare, pe Adevarul (neaparat de citit!)
35 Raspunsuri la Revista Presei – 29 ianuarie. Generalul Dan Voinea l-a girat pe infractorul “scriitor” Catalin Voicu…asta explica multe!
Sare'n Ochi29/01/2016 at 08:53
cedric29/01/2016 at 09:23
“Judecătorii de la Înalta Curte de Casaţie şi Justiţie continuă vineri dezbaterile în dosarul “Referendumul”, în care preşedintele PSD, Liviu Dragnea, a fost condamnat în primă instanţă la un an de închisoare cu suspendare. ”
Cand naiba il vedem pe asta acolo unde ii e locul?
Sa termine cu calatoriile in cele 4 zari (nu l-o fi lovit Zika in Brazilia?), medaliile , instrumentele geometrice, boicotul si discursurile despre democratie
zigzag29/01/2016 at 09:58
si eu vreau sa l vad condamnat pe nenorocitul asta cu tot cu ” compasul” lui – sa si masoare suprafata celulei cu el iar aia de l au decorat ( daca tot il iubesc pe infractor ) sa numeasca un bulevard din tel aviv – bulevard liviu dragnea , martir al justitiei din Romania !
brindusafrunza29/01/2016 at 10:44
daca Frunzaverde a incasat in prima instanta pt o ”gainarie” doi ani de închisoare cu suspendare pentru folosire a influenţei în vederea obţinerii unui folos necuvenit, în dosarul vizând alegerile prezidenţiale din 2014 si in rest e clean ca lacrima, de ce ai asteptari mai mari la Liviu Dragnea?
teme mici in studiu!
Cetatean29/01/2016 at 10:52
eu sper ca Dragnea sa nu scape fara executare si interzicerea drepturilor civile!!
DanSu29/01/2016 at 09:46
Nu e nici un secret faptul ca am fost sustinator al variantei: sa nu se abroge articolul cu pricina (al lucrarii stiintifice), ci sa se reglementeze mai drastic.
Am ascultat ieri, pe Digi 24, atat argumentatia domnului de la CSM, cat si pe cea a ministrului.
Argumentatia doamnei ministru mi s-a parut mai convingatoare – in sensul in care se abuzeaza constant, iar procedura actuala, asa cum este ea. Abuzul de procedura, de la Mateut incoace, nu a constituit niciodata o mare piedica pentru niste avocati specializati.
Masura luata de doamna ministru taie din radacina acest abuz. Propunerea CSM, mai complica putin procedura, dar asta nu ar fi neaparat o piedica pentru avocatii mai sus mentionati.
O taiere din radacina, apoi o reglementare rationala mi se pare O.K.
Cetatean29/01/2016 at 10:31
salutare 🙂 Dane, si eu sunt pentru taiere si apoi pentru reglementare: 7 zile de scurire de pedeapsa pentru o carte pe care ai scris-o in minim 1 an 😀
brindusafrunza29/01/2016 at 12:14
si pentru restul sa ramana tacere!
http://economie.hotnews.ro/stiri-companii-18713690-tel-drum-serie-exceptionala-contracte-castigate-statul-cand-liviu-dragnea-guvern-peste-100-milioane-euro-3-ani.htm
brindusafrunza29/01/2016 at 10:01
Este oare lie Sârbu protejat?
Ancheta DNA care îl vizează pe Ilie Sârbu, în dosarul retrocedărilor ilegale de pădure, bate pasul pe loc?
DNA: „Cauza se află în lucru”
Zilele trecute s-a împlinit un an de când DNA a dispus disjungerea cauzei în ceea ce-l privește, printre allţii, pe Ilie Sârbu, fost senator PSD de Timiş, actual vicepreşedinte al Curţii de Conturi. De atunci, cauza „e în lucru”.
http://timpolis.ro/ancheta-dna-care-il-vizeaza-pe-ilie-sarbu-in-dosarul-retrocedarilor-ilegale-de-padure-bate-pasul-pe-loc/
cedric29/01/2016 at 10:14
Si Ponta isi incearca azi norocul!
http://www.stiripesurse.ro/zi-decisiva-pentru-ponta–scapa-de-de-urmarirea-penala-_980708.html
zigzag29/01/2016 at 10:22
mai are si puscariasul codrut seres de primit o decizie finala in alt proces , tot astazi . executa deja 4 ani .. poate mai primeste ceva bonus sa il ajunga pe mentorul sau , puscariasul felix .
Cetatean29/01/2016 at 10:33
ce de-a parnaiasi, frate, in tara asta 🙁
cedric29/01/2016 at 10:57
Concluzie: trebuie sa desfiintam DNA!
brindusafrunza29/01/2016 at 10:58
Decesul inevitabil al RAAN a venit pe fondul unei confuzii generale la nivelul sistemului energetic romanesc si, cel mai probabil, nimeni nu va plati pentru falimentul RAAN. […]Pana atunci sa fim cu ochii pe cei ce vor dezafecta instalatiile.
http://energy-center.ro/actualitate-news/legislatie/regia-pentru-activitati-nucleare-a-sucombat-programul-nuclear-continua-daca-invatam-limba-chineza/
brindusafrunza29/01/2016 at 11:03
Ce fum s-ar mai pregati, conform toarsului Badin!
http://www.flux24.ro/exploziv-un-ambasador-occidental-la-bucuresti-servicii-secrete-un-om-de-afaceri-controversat-si-o-fotografie-care-spune-mai-mult-de-1000-de-cuvinte/
depemures29/01/2016 at 11:03
modul altfel de a nu face politica al domnului presedinte incepe sa dea “roade”. Marionetele si gascarii se intrec la a pune piedici justitiei in ultimele zile. Nici macar vizita doamnei Nuland nu a reusit sa-l scoata pe domnul presedinte din “meditatie”. Inseamna ca lucrurile merg bine ? Poate informatiile pe care le are presedintele sunt bune , si nu trebuie sa privim cu neincredere “meditatia” dansului.In schimb ,semeni de-ai nostrii ,care au suferit din cauza lacomiei si hotiei politicienilor ,publica un mesaj dur :
Costi Rădoi, unul dintre supravieţuitori a publicat pe contul său de Facebook o scrisoare deschisă adresată statului român. Printre altele, bărbatul se plânge de faptul că spitalul în care a fost internat nu a avut, încă de la început, medicamente pentru a-i trata pe răniţi, dar şi că după externare, kit-ul medical oferit a conţinut mai multe produse inutile bolnavilor…………………………………………………………………………
Sunt unul dintre “satanistii” care au ars in clubul Colectiv in data de 30-oct-2015. Asa ca din start iti spun ca sunt extraordinar de dezamagit de tine. Am crezut ca “ne luam tara inapoi” cand am votat un neamt mut si plimbaret, dar n-am facut altceva decat sa votam alti lupi imbracati in piei de oaie. Vorba neamtului: “ghinion”. In urma serii cu pricina, 63 de suflete tinere s-au dus in lumea celor drepti, pt ca angajatii tai au facut acte pe genunchi, preamarind spaga in detrimentul adevaratei sigurante a cetateanului…stii tu…aia reala, in care tre’ sa traim si sa fim sanatosi, nu sa fim vanati aiurea de rutiera pe strada, cu radarul prin lanul de porumb. ISU a luat o spaguta sa treaca cu vederea numarul de iesiri de urgenta si de stingatoare, primaria sector 4 a luat o spaguta si a dat o autorizatie de restaurant cu 80 de locuri pe scaun, unui club cu sala de spectacole, si mai sunt…deja le stii din dosarul deschis…………………..
Daca nu esti un slab manager, atunci esti foarte bandit si te-ai gandit ca pe langa taxele si impozitele (cele mai mari din Europa) si alte accize (de exemplu, cea mai scumpa benzina din Europa), ai putea pune mana si pe banii adunati de crucea rosie din donatii facute de catre oamenii simpli, muncitori, care si asa iti alimenteaza pana la refuz frigiderul, iti construiesc casele si-ti umplu rezervorul, ca tu sa ai coloane oficiale, in care mor alti oameni nevinovati, in gropile tale…dar mor in misiune…ai o scuza, ce sa zic…insa in fata noastra nu tine scuza asta………………………………………………………………………………………………..
“Draga” statule roman atasez aici inventarul unui kit ajuns la prietena mea, si ea arsa in Colectiv:
( urmeaza denumirile celor 19 componente ale kit ului ( si aicea s-a furat !!! )
http://www.evz.ro/scrisoare-pentru-statul-roman-de-la-un-satanist-care-a-ars-in-colectiv-am-votat-un-neamt-mut-si-plimbaret.html
PS o scrisoare plina de durere ….
PPS Dragnea nu participa la sedinta de la ICCJ !! Incredibil !!!
stefan6029/01/2016 at 11:05
– Suedia va trimite fortat inapoi cu zboruri inchiriate intre 60.000- 80.000 refugiati intrati in tara in 2015 (din un total de 163.000 refugiati ajunsi in Suedia)
– Finlanda va expulza fortat 20.000 refugiati din 63.000 .
– Olanda , Anglia si RFG duc o intensa activitate de “lamurire” cu turcii pentru a reprimii citeva sute de mii de refugiati .
– Italia in in faza de “convingere” a Albaniei si pentru aceleasi motive .In schimb ajutoare financiare si de politica internationala .
Ca fapt divers , Iranul are 3 milioane de refugiati afgani pe teritoriul ei . INCA nu au scapat nicaeri . Pentru cine pricepe . 🙂
Legat de Catalin Voicu si Dan Voinea (ambii generali , primul avansat de Iliescu si celalalt de Basescu) , e inevitabil cind politica nationala e condusa de imitatii de patrioti cu gura mare pe ecrane dar cap de bibilica .
Dan Voinea e rusinea meseriei de procuror dar neimportant in tara unde calaii si complicii au pus mana pe putere .
brindusafrunza29/01/2016 at 11:25
Olanda este tara in care supravegherea de tip Big Brother a avansat in mod remarcabil,Politia olandeza a vizitat, la domiciliile lor, persoane care isi exprimasera opinii critice cu privire la centrele de primire a refugiatilor/imigrantilor,
brindusafrunza29/01/2016 at 11:10
Nu inteleg de ce este incredibil pt Secunda TV!
Nu a mai auzit pana acum de celebrul Carlyle Group?
AIRBUS vinde EADS pentru 1,3 miliarde de euro fodurilor de investiții Kohlberg Kravis Roberts – KKR şi CARLYLE,
http://www.secundatv.ro/anchete/incredibil-se-vinde-eads-romania-are-drept-de-veto-17592.html/
brindusafrunza29/01/2016 at 11:17
http://www.info-sud-est.ro/bugetul-asistentei-sociale-din-constanta-devorat-de-firmele-politicienilor-locali/
brindusafrunza29/01/2016 at 12:35
Trompetele ONG-iste, ActiveWatch, MCA România și Romani CRISS cer dizolvarea Partidului România Unită: „Statul de drept amenințat de forțe paramilitare”cerând să ia „atitudine în mod public” față de înființarea unei organizații paramilitare de către Partidul România Unită, considerând că se produce un „atac direct la adresa statului de drept”.Corect! 🙂
In rest nu au avut nicio problemă cu organizațiile paramilitare maghiare si taberele de antrenament din Romania ale acestora .
zigzag29/01/2016 at 12:39
http://www.stiripesurse.ro/udrea-solicitare-scandaloasa-la-iccj_980728.html
vrea sa participe la reuniuni internationale, la dezbateri pe teme importante etc :)))
sa demisioneze din Parlament ..nici nu’i da prin cap . doar e cel mai onest politician al patriei !
brindusafrunza29/01/2016 at 12:53
Asta e tupeu nu solicitare scandaloasa! Mai parsiva mi se pare, asta!
”Un exemplu de diferenta intre ce le este permis politicienilor romani fata de cei din SUA. Hillary Clinton tocmai a încasat 200.000 USD pentru un discurs de o oră de la celebra banca Goldman Sachs, vinovata de declanșarea crizei din 2007 în SUA.
http://nr.news-republic.com/Web/ArticleWeb.aspx…” (fb)
oare tot in geanta neagra?ce ”discursuri” au tinut politicienii romani? si unde? La BRD? 😛
zigzag29/01/2016 at 13:12
Pierde perioada de reduceri – la Paris are loc intre 11 ianuarie si 21 februarie.
brindusafrunza29/01/2016 at 13:40
se acorda reduceri si locco!
brindusafrunza29/01/2016 at 13:52
ceva in comun au totusi:
Tim Allen : “The Clintons are like herpes: Just when you think they’re gone, they show up again.” -The Hollywood Reporter,
brindusafrunza29/01/2016 at 13:01
LEGEA ANTIFUMAT PROMULGATĂ. Amenzi între 100 și 10.000 de lei pentru nerespectarea prevederilor legale
https://www.youtube.com/watch?v=orrUqpcAsmg
mac gregor29/01/2016 at 13:04
Am vazut acum cateva sapatamani o cifra scandaloasa:
Germania refuzase 5500 de azilanti pe motiv ca nu erau din tari cu razboi, dar repatriase… exact 83 🙂 🙂 🙂
Pentru ca statele de origine, PUR SI SIMPLU REFUZASERA SA-I PRIMEASCA, in completa bataie de joc fata de reglementarile internationale.
Germania si-a pierdutdintr-un foc toata reputatia internationala, nici macar Algeria nu o mai respecta.
DP29/01/2016 at 13:17
@stefan 11:05
Despre nemti si refugiati.
Am fost la o aniversare a unuia zilele trecute. Normal ca subiectul “refugiati” a fost atins.
Zice el…..”Daca zic ceva contra refugiatilor sint luat de nazist. Extremisti ..in orice caz ”
Dupa 3-4 beri tonul devenise chiar violent.Nu neaparat contra refugiatilor cit contra musulmanilor in general.
Si ca el mai sint cred destui. Ca o oala sub presiune uitata pe foc ! Asteptam si noi nu interes momentul bum-bum…
DP29/01/2016 at 13:31
cf noului pachet Merkelian , in linii mari :
Marokko, Algerien und Tunesien vor fi declarate tari “sigure”. Cei care provin din aceste tari sa fie dusi in centre/lagare separate. Fara drept de a iesi la “plimbare” pe teritoriul Germaniei. Deci inchisi acolo in vederea expulzarii.
Sirienii care se mai afla prin Iordania, Turcia ,Liban pot fi adusi in Germania/UE. Contingentele pe tara vor fi stabilite ulterior.
Familiile lor nu pot fi aduse decit dupa 2 ani.
Sa-si plateasca singuri cursul de integrare (10euro/luna)
reply pt @mac gregor at 13:04
s-a dus aiurea…sorry..
depemures29/01/2016 at 14:38
se incearca o iesire ” onorabila ” de pe scena politica ? Sau sunt probleme foarte serioase ?
http://www.aktual24.ro/psihiatru-celebru-din-germania-verdict-dur-merkel-da-semne-ca-are-probleme-psihice/
brindusafrunza29/01/2016 at 13:59
http://www.bursa.ro/in-ultimul-trimestru-al-anului-trecut-productia-de-hidrocarburi-a-omv-petrom-a-scazut-cu-3-3-proc…&s=companii_afaceri&articol=289127.html
brindusafrunza29/01/2016 at 14:38
Trei luni după #Colectiv
https://pressone.ro/trei-luni-dupa-colectiv-supravietuitorii-primesc-medicamente-pentru-rani-deschise/
zigzag29/01/2016 at 15:01
Postare noua : http://politeia.org.ro/editoriale/hai-ca-ne-am-civilizat/43793/
« Hai că ne-am civilizat!
Moș Tăriceanu invită Justiția la o partidă de perversiuni legislative »